Statistika uffiċjali li turi li fl-Indja 93 mara jkunu stuprati kuljum. Fl-2013 it-total kien ta’ 33,707 – żieda ta’ kważi 9,000 fuq is-sena ta’ qabel. Skont l-istatistika l-aktar bliet perikoluzi huma  New Delhi (fejn seħħew 1,441 każ ta’ stupru), Mumbai (391), Jaipur (192) u Pune (171). Sadanittant, il-pulizija Indjana fl-istat ta’ Bihar huma rrapurtati li kkonvinċew żewġ koppji li nqabdu jkollhom relazzjonijiet sesswali f’lukanda biex jiżżewġu ħalli ma jħammrux wiċċhom man-nies b’dak li nqabdu jagħmlu meta ma kienux miżżewġa. Il-pulzija qalu lil Hindustan Times li marru fil-lukanda jfittxi koppja kriminali u sabu lill-koppji taħt ismijiet foloż. Iż-żwieġ sar f’tempju quddiem l-għassa tal-pulzija. Il-gazzetta ma rrapurtatx x’kienet ir-reazzjoni tal-koppji jew tal-familji tagħhom għal dan iż-żwieġ daqstat mgħaġġel!